als_Latn dik_Latn sag_Latn
Qeveria e drejtuar nga ish-kryeministri Berisha është shkaktarja kryesore që Shqipëria nuk e mori statusin e vendit kandidat në vitin 2013. Shkaku i dytë është politika konfliktuale shqiptare, ndërsa në vend të tretë është refuzimi i qeverisë së Holandës. Këto janë gjetjet e një anketimi të kryer së fundmi me qytetarët në 12 qarqet e vendit. Në studimin e kryer nga Instituti Shqiptar për Studime Politike, evidentohet se ka një pritshmëri në rritje të qytetarëve për anëtarësim në Bashkimin Europian. Duke ju referuar këtij studimi, problemi më i madh për qytetarët rezulton të jetë zbatueshmëria e ligjit nga institucionet. Në anketimin e realizuar në prill të këtij viti, morën pjesë 1200 qytetarë. Një nga gjetjet e tjera të tij është fakti se nga viti në vit ka një rënie të mbështetjes së vendeve europiane për Shqipërinë.
als_Latn